नियत समय में वसूली सुनिश्चित करे : मिश्रा
तहसीलसभागार में शुक्रवार को रोडा एक्ट के तहत उपखण्ड अधिकारी केशव मिश्रा की अध्यक्षता में बैंक एवं राजस्व अधिकारियों की बैठक आयोजित हुई। बैठक में क्षेत्र की विभिन्न बैंकों से उपभोक्ताओं द्वारा लिए गए ऋण को समय पर जमा नहीं करवाने बकाया राशि आदि प्रकरणों पर चर्चा की गई। बैठक में उपखण्ड अधिकारी मिश्रा ने कहा कि क्षेत्र की विभिन्न बैंकों से किसानों अथवा उपभोक्ताओं ने ऋण लिया था। जिसकी नियत समय में बैंक अधिकारी वसूली सुनिश्चित करें। वहीं जिन किसानों अथवा उपभोक्ताओं ने निर्धारित तिथि गुजरने समय सीमा समाप्त होने के बाद भी ऋण की राशि जमा नहीं करवाई हैं, उन किसानों अथवा उपभोक्ताओं के विरुद्ध विशेष अभियान चलाकर रोड़ा एक्ट के तहत कार्रवाई कर ऋण की वसूली की जाए। वहीं ऋण वसूली के लिए आगामी 15 मार्च के बाद राजस्व विभाग, बैंक अधिकारी पुलिस की संयुक्त टीम का गठन कर रोड़ा एक्ट के तहत कार्रवाई कर ऋणी की सम्पत्ति कुर्क करने के निर्देश दिए। तहसीलदार ताराचंद वेंकट ने रोडा एक्ट के तहत ऋण संबंधी प्रकरणों के निस्तारण के लिए संबंधित किसानों अथवा उपभोक्ताओं की चल अचल सम्पति की अभियान चलाकर कुर्की करने की बात कही। साथ ही क्षेत्र की बैंकों के न्यायालय उपखण्ड अधिकारी तहसीलदार में लम्बित प्रकरणों की जानकारी देते हुए बताया कि सायला में 50, ओटवाला में 19, खरल में 19, रेवतड़ा में 21, वीराणा में 8 प्रकरण बकाया हैं। जिनकी कुल राशि करीबन 4.50 करोड़ हैं। तहसीलदार वेंकट ने एक्ट के तहत कुर्की संबंधी जानकारी भी दी। इस दौरान बैंक राजस्व अधिकारी मौजूद थे।
hin_Deva hin_Deva